《登泰山 其五》
清代·张坦

对松山绝奇，石立森云关。万状不能名，青锦皆古颜。

松石浑欲化，恍在碧落间。满耳发笙簧，疑有九龙还。

我非求仙人，自喜征尘删。叩关探玉策，转愧心不闲。

作者简介：张坦，字逸峰，号青雨，抚宁人。康熙癸酉举人，官内阁中书。有《履阁诗集》。姜西溟曰：“《登泰山》古诗及诸五言近体，飘渺隽宕，气格浑成，求之唐诗家，天分绝类李白。”陶凫芗曰：“逸峰昆季承其父鲁庵、叔笨山之学问，与同时诸名士游，故所作皆清逸妥帖，彬彬乎质有其文。”